CELEX: 32015R1329
Language: el
Date: 2015-07-31 00:00:00
Title: Κανονισμός (ΕΕ) 2015/1329 της Επιτροπής, της 31ης Ιουλίου 2015, για την τροποποίηση του κανονισμού (ΕΕ) αριθ. 965/2012 όσον αφορά τις πτητικές λειτουργίες αεροσκαφών των ενωσιακών αερομεταφορέων που είναι νηολογημένα σε τρίτη χώρα (Κείμενο που παρουσιάζει ενδιαφέρον για τον ΕΟΧ)

1.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 206/21
            
         ΚΑΝΟΝΙΣΜΌΣ (ΕΕ) 2015/1329 ΤΗΣ ΕΠΙΤΡΟΠΉΣ
   της 31ης Ιουλίου 2015
   για την τροποποίηση του κανονισμού (ΕΕ) αριθ. 965/2012 όσον αφορά τις πτητικές λειτουργίες αεροσκαφών των ενωσιακών αερομεταφορέων που είναι νηολογημένα σε τρίτη χώρα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για τη θέσπιση κοινών κανόνων στον τομέα της πολιτικής αεροπορίας και για την ίδρυση Ευρωπαϊκού Οργανισμού Ασφαλείας της Αεροπορίας, καθώς και για την κατάργηση της οδηγίας 91/670/ΕΟΚ του Συμβουλίου, του κανονισμού (ΕΚ) αριθ. 1592/2002 και της οδηγίας 2004/36/ΕΚ (1), και ιδίως το άρθρο 8 παράγραφος 5 και το άρθρο 10 παράγραφος 5,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 965/2012 της Επιτροπής (2) θεσπίζει τους όρους για την ασφαλή λειτουργία των αεροσκαφών. Ο εν λόγω κανονισμός πρέπει να τροποποιηθεί ώστε να καταστεί δυνατή η εκμετάλλευση αεροσκαφών νηολογημένων σε τρίτη χώρα από αερομεταφορείς αδειοδοτημένους σύμφωνα με τον κανονισμό (ΕΚ) αριθ. 1008/2008 του Ευρωπαϊκού Κοινοβουλίου και του Συμβουλίου (3).
            
         
               (2)
            
            
               Είναι αναγκαίο να δοθεί επαρκής χρόνος στον αεροναυτικό κλάδο και στις διοικήσεις των κρατών μελών, ώστε να προσαρμοστούν στο τροποποιημένο κανονιστικό πλαίσιο. Πρέπει, επομένως, να προβλεφθεί η δυνατότητα να εφαρμοσθεί ενδεδειγμένη μεταβατική περίοδος.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Οργανισμού Ασφάλειας της Αεροπορίας, η οποία υποβλήθηκε δυνάμει του άρθρου 19 παράγραφος 1 του κανονισμού (ΕΚ) αριθ. 216/2008.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 65 του κανονισμού (ΕΚ) αριθ. 216/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II (μέρος ARO), το παράρτημα III (μέρος ORO) και το παράρτημα IV (μέρος-CAT) του κανονισμού (ΕΕ) αριθ. 965/2012 τροποποιούνται σύμφωνα με το παράρτημα του παρόντος κανονισμού.
   Άρθρο 2
   1.   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2015.
   2.   Κατά παρέκκλιση από το δεύτερο εδάφιο της παραγράφου 1, τα κράτη μέλη μπορούν να αποφασίσουν ότι οι διατάξεις της παραγράφου ORO.AOC.110 στοιχείο δ) που αναφέρονται στο σημείο 2 στοιχείο β) περίπτωση ii) του παραρτήματος εφαρμόζονται μόνο μετά τις 25 Αυγούστου 2017.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 79 της 19.3.2008, σ. 1.
   
      (2)  Κανονισμός (ΕΕ) αριθ. 965/2012 του Ευρωπαϊκού Κοινοβουλίου και του Συμβουλίου, της 5ης Οκτωβρίου 2012, για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (ΕΕ L 296 της 25.10.2012, σ. 1).
   
      (3)  Κανονισμός (ΕΚ) αριθ. 1008/2008 του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με κοινούς κανόνες εκμετάλλευσης των αεροπορικών γραμμών στην Κοινότητα (ΕΕ L 293 της 31.10.2008, σ. 3).
   
      ΠΑΡΑΡΤΗΜΑ
      Το παράρτημα ΙΙ, το παράρτημα ΙΙΙ και το παράρτημα IV του κανονισμού (ΕΕ) αριθ. 965/2012 τροποποιούνται ως εξής:
      
                  1.
               
               
                  Στο παράρτημα II (μέρος ARO) του κανονισμού (ΕΕ) αριθ. 965/2012, το σημείο ARO.OPS. 110 τροποποιείται ως εξής:
                  
                              α)
                           
                           
                              Το στοιχείο γ) αντικαθίσταται από το ακόλουθο κείμενο:
                              
                                          «γ)
                                       
                                       
                                          Η έγκριση συμφωνίας μίσθωσης χωρίς πλήρωμα αναστέλλεται ή ανακαλείται όποτε:
                                          
                                                      1.
                                                   
                                                   
                                                      έχει ανασταλεί ή ανακληθεί το πιστοποιητικό αξιοπλοΐας του αεροσκάφους·
                                                   
                                                
                                                      2.
                                                   
                                                   
                                                      το αεροσκάφος περιλαμβάνεται στον κατάλογο των αεροματεφορέων που υπόκεινται σε περιορισμούς λειτουργίας ή είναι νηολογημένο σε κράτος του οποίου όλοι οι φορείς εκμετάλλευσης υπό την εποπτεία του υπόκεινται σε απαγόρευση λειτουργίας σύμφωνα με τον κανονισμό (ΕΚ) αριθ. 2111/2005.»·
                                                   
                                                
                                    
                        
                              β)
                           
                           
                              Προστίθεται το ακόλουθο στοιχείο ε):
                              
                                          «ε)
                                       
                                       
                                          Όταν ζητείται εκ των προτέρων έγκριση συμφωνίας μίσθωσης χωρίς πλήρωμα σύμφωνα με το σημείο ORO.AOC.110 στοιχείο δ), η αρμόδια αρχή μεριμνά για τον κατάλληλο συντονισμό με το κράτος νηολόγησης του αεροσκάφους, εφόσον είναι αναγκαίο, για την άσκηση των αρμοδιοτήτων εποπτείας του αεροσκάφους.».
                                       
                                    
                        
            
                  2.
               
               
                  Το παράρτημα III (μέρος ORO) τροποποιείται ως εξής:
                  
                              α)
                           
                           
                              Στο σημείο ORO.CC.100 στοιχείο γ), το σημείο 2 αντικαθίσταται από το ακόλουθο κείμενο:
                              
                                          «2.
                                       
                                       
                                          όλα τα αεροσκάφη που εκμεταλλεύονται διαθέτουν πιστοποιητικό αξιοπλοΐας (CofA) σύμφωνα με τον κανονισμό (ΕΕ) αριθ. 748/2012 ή έχουν μισθωθεί χωρίς πλήρωμα σύμφωνα με την παράγραφο ORO.AOC.110 στοιχείο δ)· και».
                                       
                                    
                        
                              β)
                           
                           
                              Το σημείο ORO.AOC.110 τροποποιείται ως εξής:
                              
                                          i)
                                       
                                       
                                          το στοιχείο β) αντικαθίσταται από το ακόλουθο κείμενο:
                                          
                                                      «β)
                                                   
                                                   
                                                      Φορέας εκμετάλλευσης πιστοποιημένος σύμφωνα με το παρόν μέρος δεν μισθώνει αεροσκάφος χωρίς πλήρωμα που περιλαμβάνεται στον κατάλογο των αερομεταφορέων που υπόκεινται σε περιορισμούς λειτουργίας και έχει νηολογηθεί σε κράτος του οποίου όλοι οι αερομεταφορείς υπό την εποπτεία του υπόκεινται σε απαγόρευση λειτουργίας, ή από αερομεταφορέα υποκείμενο σε απαγόρευση λειτουργίας σύμφωνα με τον κανονισμό (ΕΚ) αριθ. 2111/2005.»·
                                                   
                                                
                                    
                                          ii)
                                       
                                       
                                          το στοιχείο δ) αντικαθίσταται από το ακόλουθο κείμενο:
                                          
                                             «Μίσθωση αεροσκάφους χωρίς το πλήρωμα
                                          
                                          
                                                   
                                                      δ)
                                                   
                                                   
                                                      Ο αιτών τη χορήγηση έγκρισης μίσθωσης αεροσκάφους χωρίς το πλήρωμα νηολογημένου σε τρίτη χώρα αποδεικνύει στην αρμόδια αρχή ότι:
                                                      
                                                                  1.
                                                               
                                                               
                                                                  διαπιστώθηκε λειτουργική ανάγκη η οποία δεν είναι δυνατόν να ικανοποιηθεί με τη μίσθωση αεροσκάφους νηολογημένου στην ΕΕ·
                                                               
                                                            
                                                                  2.
                                                               
                                                               
                                                                  η διάρκεια της μίσθωσης χωρίς το πλήρωμα δεν υπερβαίνει τους επτά μήνες σε κάθε 12μηνη διαδοχική περίοδο·
                                                               
                                                            
                                                                  3.
                                                               
                                                               
                                                                  εξασφαλίζει τη συμμόρφωση με τις ισχύουσες απαιτήσεις του κανονισμού (ΕΕ) αριθ. 1321/2014· και
                                                               
                                                            
                                                                  4.
                                                               
                                                               
                                                                  το αεροσκάφος είναι εξοπλισμένο σύμφωνα με τους κανονισμούς της ΕΕ για τις πτητικές λειτουργίες.».
                                                               
                                                            
                                                
                                    
                        
                              γ)
                           
                           
                              Το σημείο ORO.AOC.130 αντικαθίσταται από το ακόλουθο κείμενο:
                              
                                 «ORO.AOC.130   Παρακολούθηση στοιχείων πτήσης — αεροπλάνα
                              
                              
                                          α)
                                       
                                       
                                          Ο αερομεταφορέας καταρτίζει και διατηρεί πρόγραμμα παρακολούθησης στοιχείων πτήσης, το οποίο ενσωματώνει στο οικείο σύστημα διαχείρισης, για αεροπλάνα με μέγιστη πιστοποιημένη μάζα απογείωσης άνω των 27 000 kg.
                                       
                                    
                                          β)
                                       
                                       
                                          Το πρόγραμμα παρακολούθησης στοιχείων πτήσης δεν επιβάλλει ποινές και περιέχει κατάλληλες διασφαλίσεις για την προστασία της (των) πηγής(-ών) των στοιχείων.».
                                       
                                    
                        
            
                  3.
               
               
                  Το παράρτημα IV (μέρος-CAT) τροποποιείται ως εξής:
                  
                              α)
                           
                           
                              Στο σημείο CAT.IDE.A.100, τα στοιχεία α) και β) αντικαθίστανται από το ακόλουθο κείμενο:
                              
                                          «α)
                                       
                                       
                                          Τα όργανα και ο εξοπλισμός που απαιτούνται σύμφωνα με το παρόν τμήμα εγκρίνονται σύμφωνα με τις εφαρμοστέες απαιτήσεις αξιοπλοΐας, με εξαίρεση τα ακόλουθα:
                                          
                                                      1.
                                                   
                                                   
                                                      εφεδρικές ασφάλειες·
                                                   
                                                
                                                      2.
                                                   
                                                   
                                                      ανεξάρτητους φορητούς φανούς·
                                                   
                                                
                                                      3.
                                                   
                                                   
                                                      ακριβές ρολόι·
                                                   
                                                
                                                      4.
                                                   
                                                   
                                                      υποδοχή χάρτη·
                                                   
                                                
                                                      5.
                                                   
                                                   
                                                      κυτία πρώτων βοηθειών·
                                                   
                                                
                                                      6.
                                                   
                                                   
                                                      ιατρικό κυτίο έκτακτης ανάγκης·
                                                   
                                                
                                                      7.
                                                   
                                                   
                                                      μεγάφωνα·
                                                   
                                                
                                                      8.
                                                   
                                                   
                                                      εξοπλισμό επιβίωσης και εξοπλισμό σηματοδότησης·
                                                   
                                                
                                                      9.
                                                   
                                                   
                                                      άγκυρες θαλάσσης και εξοπλισμό πρόσδεσης· και
                                                   
                                                
                                                      10.
                                                   
                                                   
                                                      μηχανισμούς πρόσδεσης για παιδιά.
                                                   
                                                
                                    
                                          β)
                                       
                                       
                                          Τα όργανα και ο εξοπλισμός που δεν απαιτούνται σύμφωνα με το παρόν τμήμα και για τα οποία δεν χρειάζεται έγκριση σύμφωνα με τον κανονισμό (ΕΚ) αριθ. 1702/2003, αλλά μεταφέρονται κατά την πτήση, πληρούν τα ακόλουθα:
                                          
                                                      1.
                                                   
                                                   
                                                      οι πληροφορίες που παρέχουν αυτά τα όργανα, ο εξοπλισμός ή τα εξαρτήματα δεν χρησιμοποιούνται από το πλήρωμα πτήσης για τη συμμόρφωση με το παράρτημα I του κανονισμού (ΕΚ) αριθ. 216/2008 ή τις παραγράφους CAT.IDE.A.330, CAT.IDE.A.335, CAT.IDE.A.340 και CAT.IDE.A.345· και
                                                   
                                                
                                                      2.
                                                   
                                                   
                                                      τα όργανα και ο εξοπλισμός δεν επηρεάζουν την αξιοπλοΐα του αεροπλάνου, ακόμη και στην περίπτωση βλαβών ή δυσλειτουργίας.»·
                                                   
                                                
                                    
                        
                              β)
                           
                           
                              Στο σημείο CAT.IDE.Η.100, τα στοιχεία α) και β) αντικαθίστανται από το ακόλουθο κείμενο:
                              
                                          «α)
                                       
                                       
                                          Τα όργανα και ο εξοπλισμός που απαιτούνται σύμφωνα με το παρόν τμήμα εγκρίνονται σύμφωνα με τις εφαρμοστέες απαιτήσεις αξιοπλοΐας, με εξαίρεση τα ακόλουθα:
                                          
                                                      1.
                                                   
                                                   
                                                      εφεδρικές ασφάλειες·
                                                   
                                                
                                                      2.
                                                   
                                                   
                                                      ανεξάρτητους φορητούς φανούς·
                                                   
                                                
                                                      3.
                                                   
                                                   
                                                      ακριβές ρολόι·
                                                   
                                                
                                                      4.
                                                   
                                                   
                                                      υποδοχή χάρτη·
                                                   
                                                
                                                      5.
                                                   
                                                   
                                                      κυτίο πρώτων βοηθειών·
                                                   
                                                
                                                      6.
                                                   
                                                   
                                                      μεγάφωνα·
                                                   
                                                
                                                      7.
                                                   
                                                   
                                                      εξοπλισμό επιβίωσης και εξοπλισμό σηματοδότησης·
                                                   
                                                
                                                      8.
                                                   
                                                   
                                                      άγκυρες θαλάσσης και εξοπλισμό πρόσδεσης· και
                                                   
                                                
                                                      9.
                                                   
                                                   
                                                      μηχανισμούς πρόσδεσης για παιδιά.
                                                   
                                                
                                    
                                          β)
                                       
                                       
                                          Τα όργανα και ο εξοπλισμός που δεν απαιτούνται σύμφωνα με το παρόν τμήμα και για τα οποία δεν χρειάζεται έγκριση σύμφωνα με τις εφαρμοστέες απαιτήσεις αξιοπλοΐας, αλλά μεταφέρονται κατά την πτήση, πληρούν τα ακόλουθα:
                                          
                                                      1.
                                                   
                                                   
                                                      οι πληροφορίες που παρέχουν αυτά τα όργανα, ο εξοπλισμός ή τα εξαρτήματα, δεν χρησιμοποιούνται από το πλήρωμα πτήσης για τη συμμόρφωση με το παράρτημα Ι του κανονισμού (ΕΚ) αριθ. 216/2008 ή τις παραγράφους CAT.IDE.H.330, CAT.IDE.H.335, CAT.IDE.H.340 και CAT.IDE.H.345· και
                                                   
                                                
                                                      2.
                                                   
                                                   
                                                      τα όργανα και ο εξοπλισμός δεν επηρεάζουν την αξιοπλοΐα του ελικοπτέρου, ακόμη και στην περίπτωση βλαβών ή δυσλειτουργίας.».